open-index/open-wikipedia-markdown huggingface dataset:
Ντέμοντ Γκριν

Ο **Ντέμοντ Γκριν** (γεννήθηκε στις 15 Ιουνίου 1979) είναι Γερμανοαμερικανός επαγγελματίας προπονητής καλαθοσφαίρισης και πρώην παίχτης. Έπαιξε επαγγελματικά για αρκετά χρόνια, μεταξύ άλλων, στην Ευρωλίγκα, στο Ελληνικό Πρωτάθλημα και στο Γερμανικό Πρωτάθλημα . Ο Γκριν ήταν μέλος της εθνικής ομάδας της Γερμανίας για αρκετά χρόνια και εμφανίστηκε με την ομάδα τόσο στο Παγκόσμιο Πρωτάθλημα της FIBA όσο και στους Ολυμπιακούς Αγώνες .

## Πρώιμη ζωή
Ο Γκριν γεννήθηκε στο Φορτ Χουντ του Τέξας από πατέρα Αμερικανό και μητέρα Γερμανίδα. Η οικογένεια αργότερα μετακόμισε στο Ασάφενμπουργκ στη Γερμανία όπου και μεγάλωσε. 

## Επαγγελματική σταδιοδρομία
Ο Γκριν αγωνίστηκε με τον αριθμό 24 για την Μπάγερν Μονάχου από το 2010 έως το 2014. Πριν μεταγραφεί στο Μόναχο έπαιξε μία χρονιά στην Ολύμπια Λάρισας του Ελληνικού Πρωταθλήματος . Πριν από αυτό έπαιξε δύο χρόνια για την Μπρόζε Μπάσκετς στην Μπάμπεργκ και ένα χρόνο για την Άλμπα Βερολίνου . Κατά τη διάρκεια της θητείας του στην Μπάγερ Τζάιαντς Λεβερκούζεν (2002–2005), έγινε ένας από τους καλύτερους Γερμανούς σουτέρ. Από το 1997 έως το 2002 ο Γκριν έπαιξε με την ΝΓK Βίρτσμπουργκ, όπου ήταν συμπαίκτης του 13 φορές All-Star του NBA, Ντιρκ Νοβίτσκι . 

## Διεθνής πορεία
Ο Γκριν ήταν μέλος της γερμανικής εθνικής ομάδας καλαθοσφαίρισης. Έπαιξε στα Ευρωπαϊκά Πρωταθλήματα Καλαθοσφαίρισης του 2005, του 2007 και του 2009 . και επίσης στα Παγκόσμια Κύπελλα της FIBA του 2006 και του 2010 . Έπαιξε και στους Θερινούς Ολυμπιακούς Αγώνες το 2008 . 

Σε όλες τις διοργανώσεις, είχε κατά μέσο όρο 7,3 πόντους, 1,8 ριμπάουντ και 0,7 ασίστ ανά αγώνα.

## Στατιστικά σταδιοδρομίας

### Ευρωλίγκα

|-
| style="text-align:left;"| 2007–08
| style="text-align:left;" rowspan=1| Bamberg
| **11** || **11** || **27.0** || **.476** || **.393** || **1.000** || **1.5** || **1.4** || **1.2** || **.0** || **9.2** || **6.1**
|- class="sortbottom"
| style="text-align:left;"| Career
| style="text-align:left;"|
| 11 || 11 || 27.0 || .476 || .393 || 1.000 || 1.5 || 1.4 || 1.2 || .0 || 9.2 || 6.1

## Προπονητική πορεία
Μέχρι το 2018, υπηρέτησε ως προπονητής στην ομάδα νέων της Μπάγερν Μονάχου, από το 2018 έως το 2020 ήταν ο προπονητής της εφεδρικής ομάδας της Μπάγερν και διορίστηκε βοηθός προπονητής της ανώτερης ομάδας της Μπάγερν στο Γερμανικό Πρωτάθλημα το 2020. 

## Προσωπικές πληροφορίες
Ο πατέρας του Γκριν είναι Αφροαμερικανός και η μητέρα του Γερμανίδα.

## Παραπομπές


## Εξωτερικοί σύνδεσμοι

* Ο Ντέμοντ Γκριν  στο beko-bbl.de (in German)
* Ο Ντέμοντ Γκριν στο draftexpress.com
* Ο Ντέμοντ Γκριν στο eurobasket.com
* Ο Ντέμοντ Γκριν στο euroleague.net
* Ο Ντέμοντ Γκριν στο fiba.com

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Παγκοσμίου Πρωταθλήματος 2006
Κατηγορία:Καλαθοσφαιριστές Παγκοσμίου Πρωταθλήματος 2010
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Μπάγερν Μονάχου
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές στους Θερινούς Ολυμπιακούς Αγώνες 2008
Κατηγορία:Καλαθοσφαιριστές Άλμπα Βερολίνου
Κατηγορία:Σελίδες με μη επιθεωρημένες μεταφράσεις
Κουμ

Το **Κουμ** (, , , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Στέφεν Χάμαν

Ο **Στέφεν Έβαλντ Χάμαν** (γεννήθηκε στις 14 Ιουνίου 1981) είναι πρώην Γερμανός επαγγελματίας καλαθοσφαιριστής . Έπαιξε στη θέση του πόιντ γκαρντ. Ο Χάμαν ήταν επίσης μέλος της γερμανικής εθνικής ομάδας καλαθοσφαίρισης .

## Επαγγελματική σταδιοδρομία
Ο Χάμαν ξεκίνησε την επαγγελματική του σταδιοδρομία το 1998 στην αναπτυξιακή ομάδα της Μπρόζε Μπάμπεργκ TSV Τρέστερ Μπραϊτενγκίσμπαχ . Ένα χρόνο αργότερα ήταν μέλος της πρώτης ομάδας της Μπρόζε Μπάσκετς όπου έπαιξε μέχρι το 2006.

Από το 2006 έως το 2007 έπαιξε για την Κλιναμίο Μπολόνια στο Ιταλικό Πρωτάθλημα. Μετά τη σύντομη θητεία του στην Ιταλία, επέστρεψε στη Μπάμπεργκ τον Ιανουάριο, όπου έπαιξε τις υπόλοιπες περιόδους 2006–07 και 2007–08. Το 2008 εντάχθηκε στην Άλμπα Βερολίνου όπου έπαιξε μέχρι το 2010.

Το 2010 υπέγραψε με την Μπάγερν Μονάχου και έγινε αρχηγός της ομάδας. Έπαιξε εκεί μέχρι το 2014. Τον τελευταίο του χρόνο οδήγησε την Μπάγερν μαζί με τον αστέρα Μάλκολμ Ντιλέινι στο πρώτο της πρωτάθλημα από το 1955 και στη φάση των 16 της Ευρωλίγκας. Για αυτά τα επιτεύγματα, ο σύλλογος απέσυρε τον αριθμό 6 της εμφάνισής του μετά από εκείνην την χρονιά.

Στην τελευταία του επαγγελματική περίοδο έπαιξε για την Μπάουναχ Γιανγκ Πάικς στη γερμανική δεύτερη κατηγορία .

## Διεθνής πορεία
Ο Χάμαν, ο πρώην αρχηγός της μεγαλύτερης εθνικής ομάδας της Γερμανίας, έκανε την πρώτη συμμετοχή του στην εθνική ομάδα στις 22 Ιανουαρίου 2003, σε έναν αγώνα απέναντι στην ΠΓΔΜ . Έπαιξε στα Ευρωπαϊκά Πρωταθλήματα του 2003, του 2007, του 2009 και του 2011 . και στα Παγκόσμια Κύπελλα της FIBA του 2006 και του 2010 .

Το 2008, οδήγησε τη γερμανική ομάδα, μαζί με τον 13 φορές All-Star του NBA, Ντιρκ Νοβίτσκι, στους πρώτους Θερινούς Ολυμπιακούς Αγώνες μετά τους Θερινούς Ολυμπιακούς Αγώνες του 1992 . Σε όλες τις διοργανώσεις είχε κατά μέσο όρο 5,3 πόντους, 1,8 ριμπάουντ και 2 ασίστ ανά αγώνα.

## Στατιστικά σταδιοδρομίας

### Ευρωλίγκα

## Εξωτερικοί σύνδεσμοι

* Ο Στέφεν Χάμαν  στο beko-bbl.de (στα Γερμανικά)
* Ο Στέφεν Χάμαν  στο draftexpress.com
* Ο Στέφεν Χάμαν στο eurobasket.com
* Ο Στέφεν Χάμαν στο euroleague.net
* Ο Στέφεν Χάμαν  στο fiba.com

Κατηγορία:Καλαθοσφαιριστές Παγκοσμίου Πρωταθλήματος 2006
Κατηγορία:Καλαθοσφαιριστές Παγκοσμίου Πρωταθλήματος 2010
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές Μπάγερν Μονάχου
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές στους Θερινούς Ολυμπιακούς Αγώνες 2008
Κατηγορία:Καλαθοσφαιριστές Άλμπα Βερολίνου
Κατηγορία:Σελίδες με μη επιθεωρημένες μεταφράσεις
Αδαρνάσης Β΄ του Τάο-Κλαρτζέτι

Ο **Αδαρνάσης Β΄** μερικές φορές γνωστός ως *Αδαρνάσης Α΄*,  Αdarnase II (άκμασε το διάστημα 830-670) από τον Οίκο των Βαγρατιδών-Ιβηρίας ήταν πρίγκιπας της Ιβηρίας και συγκυβερνήτης του Tάο-Κλαρτζέτι με τους αδελφούς του Bαγράτ Α΄ της Ιβηρίας και Γκουάραμ Μαμπάλι, με τον τίτλο του *δούκα των δουκών* (eristavt-eristavi) το διάστημα 830 - π. 870.

Το όνομα Αδαρνάσης προέρχεται από το Μεσο-περσικό *Ādurnarsēh*, με το δεύτερο συστατικό της λέξης (*Nase*) να είναι η Γεωργιανή εκδοχή του Μεσο-περσικού ονόματος *Narseh*, το οποίο τελικά προέρχεται από το Aβεστικό *nairyō.saŋya*. Το Μεσο-περσικό όνομα *Narseh* υπάρχει και στα Γεωργιανά ως *Nerse*. Το όνομα *Ādurnarsēh* εμφανίζεται στην Αρμενική γλώσσα ως *Atrnerseh*.

Ήταν ο μεγαλύτερος γιος του Aσότ Α΄ πρίγκιπα της Ιβηρίας και κληρονόμησε όλα τα εδάφη δυτικά στην οροσειρά Aρσιάνι με εξαίρεση το Σαβσέτι και το Κάτω Τάο (τώρα στην Τουρκία).

## Οικογένεια
Νυμφεύτηκε τη Μπεβρέλι, κόρη του Bαγράτ Α΄, βασιλιά τωης Aβασγίας (Αμπχαζίας). Κάποια στιγμή η Μπεβρέλι εξαναγκάστηκε από τον Aδαρνάση Β΄ να αποσυρθεί σε ένα μοναστήρι, όπου έζησε και απεβίωσε ως Αναστασία. Μετά το τέλος του Aδαρνάση Β΄ περί το 870, οι κτήσεις του μοιράστηκαν εξίσου μεταξύ των γιων του: ο Γεώργιος Α΄ απέκτησε το Τάο, ενώ ο Σουμπάτ Α΄ έλαβε το Κλαρτζέτι. Ο δεύτερος γιος του Αδαρνάσης Β΄, ο Aσότ ο Όμοφος απεβίωσε το 867. Αυτό πρέπει να συνέβη κατά τη διάρκεια της ζωής του Aδαρνάση Β΄, καθώς ο Aσότ δεν περιλαμβάνεται στους κληρονόμους του.
* Γεώργιος Α΄ απεβ. 891, πρίγκιπας του Τάο.
* Ασότ απεβ. 867, πρίγκιπας.
* Σουμπάτ Α΄ απεβ. 899, πρίγκιπας του Κλαρτζέτι.

## Βιβλιογραφικές αναφορές


Κατηγορία:Δυναστεία των Μπαγκρατιόνι
Γεώργιος Α΄ του Τάο

Ο **Γεώργιος Α΄**,  Gurgen I (απεβ. το 891) από τον Οίκο των Βαγρατιδών-Ιβηρίας του κλάδου του Τάο-Κλαρτζέτι ήταν πρίγκιπας της Ιβηρίας (μετέπειτα Γεωργίας) με τον Βυζαντινό τίτλο του κουροπαλάτη από το 881 μέχρι το τέλος του, που έγινε σε μία δυναστική διαμάχη το 891. 

## Βιογραφία
Ήταν ο μεγαλύτερος γιος του πρίγκιπα Aδαρνάση Β΄ και βαπτίστηκε από τον επιφανή μοναχό Γκρίγκολ Καντζτέλι. Κληρονόμησε από τον πατέρα του το δουκάτο του Άνω Τάο, συμπεριλαμβανομένης της κατοικίας στο Καλμάχι. Στον δυναστικό πόλεμο που ξεκίνησε μεταξύ των Βαγκρατιδών-Ιβηρίας, ο Γεώργιος Α΄ αρχικά τάχθηκε στο πλευρό του Νάσρα, ο οποίος είχε δολοφονήσει τον εξάδελφό του Δαβίδ Α΄ κουροπαλάτη της Ιβηρίας το 881. Λόγω της ανηλικιότητας τού γιου τού Δαβίδ Α΄ και νόμιμου διαδόχου του Αδαρνάση Δ΄, η Βυζαντινή Αυλή επιβεβαίωσε ως κουροπαλάτη όχι τον Αδαρνάση Δ΄, αλλά τον Γεώργιο Α΄. Τελικά ο Γεώργιος Α΄ άλλαξε μερίδα και ενώθηκε με τον Aδαρνάση Δ΄ εναντίον του Nάσρα, που ηττήθηκε και θανατώθηκε το 888. Ως αποτέλεσμα της διαίρεσης της κληρονομιάς του Νάσρα, ο Γεώργιος Α΄ ίσως πρόσθεσε το Σαβσέτι και τον Αρταάνι στις κτήσεις του, διότι ακούμε τον 18ο αι. από τον Γεωργιανό χρονικογράφο του Γεωργίου Α΄, τον πρίγκιπα Βαχούστι να έχει μεταφέρει την κατοικία του εκεί. 

Εν τω μεταξύ ο Aδαρνάσης Δ΄, μη όντας κουροπαλάτης και έχοντας μπροστά του το παράδειγμα των εξαδέλφων του Βαγρατιδών της Αρμενίας, ανέλαβε τον τίτλο του βασιλιά. Οι σχέσεις μεταξύ του Aδαρνάση Δ΄ και του Γεωργίου Α΄ έγιναν τεταμένες και εξελίχθηκαν σε ανοιχτό πόλεμο. Ο Γεώργιος Α΄ τραυματίστηκε θανάσιμα και αιχμαλωτίστηκε στο Μγκλινάβι κοντά στο Αρταάνι από τον Αδαρνάση Δ΄ και τον σύμμαχό του Βαγράτ Α΄ Μαμπάλι το 891. Σύμφωνα με τη διαθήκη του, ο Γεώργιος Α΄ τάφηκε στο μοναστήρι της Οπίζα, που είχε ανακαινιστεί από τον ίδιο.  

Ο Γεώργιος Α΄ πιθανώς ήταν νυμφευμένος με μία κόρη του Σμπατ Η΄ Μπαγκρατουνί (826–855), του *[[σπαραπέτ]]* της Αρμενίας. Άφησε πίσω του δύο γιους, τον Aδαρνάση Γ΄ και τον Aσότ τον Ανώριμο. Έτσι έγινε ο ιδρυτής του Βαγκρατιδο-Ιβηρικού «πρώτου οίκου του Tάο», που θα εκλείψει με τον εγγονό του Γεώργιο Β΄. 

## Βιβλιογραφικές αναφορές


Κατηγορία:Κουροπαλάτες
Μιλιμετρέ χαρτί

250px|μικρογραφία|Δείγματα
**Μιλιμετρέ χαρτί** ονομάζεται ο τύπος χαρτιού γραφής που τυπώνεται με λεπτές γραμμές που σχηματίζουν ένα κανονικό πλέγμα. Οι γραμμές χρησιμοποιούνται συχνά ως οδηγοί για τη χάραξη γραφικών συναρτήσεων ή πειραματικών δεδομένων και σχεδίασης καμπυλών. Βρίσκεται συνήθως σε περιβάλλοντα μαθηματικών, μηχανικής και εργαστηρίου.

Πιστεύεται ότι η ιδέα του μιλιμετρέ χαρτιού έρχεται από τον Δρ. Buxton, ο οποίος το κυκλοφόρησε εμπορικά το 1794 και το κατοχύρωσε με δίπλωμα ευρεσιτεχνίας.  Έναν αιώνα αργότερα, ο E. H. Moore, ένας διακεκριμένος μαθηματικός στο Πανεπιστήμιο του Σικάγο, υποστήριξε τη χρήση χαρτιού με «τετράγωνες γραμμές» από μαθητές γυμνασίων και πανεπιστημίων. 

## Παραπομπές


Κατηγορία:Μαθηματικά
Αγία Πελαγία Λασιθίου

Η **Αγία Πελαγία** είναι οικισμός της Κοινότητος Λιμνών, της δημοτικής ενότητας και δήμου Αγίου Νικολάου και της τέως Επαρχίας Μιραμπέλλου, της περιφερειακής ενότητας Λασιθίου, στην περιφέρεια Κρήτης,της Κρήτης.

## Γεωγραφικά στοιχεία
Η Αγία Πελαγία είναι ημιορεινός οικισμός του νομού Λασιθίου, στο τμήμα της δυτικής ακτής του κόλπου Μιραμπέλλου και στις υπώρειες της κορυφής «Λούτσι», σε μέσο σταθμικό υψόμετρο 310 μέτρα. Απέχει περίπου 15 χιλιόμετρα βορειοδυτικά του Αγίου Νικολάου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Λιμνών του νομού Λασιθίου. Με το ΦΕΚ 244Α - 04/12/1997, αποσπάστηκε από την κοινότητα Λιμνών και προσαρτήθηκε στον δήμο Αγίου Νικολάου.

## Αξιοθέατα
*Η εκκλησία της Αγίας Πελαγίας, στη νότια είσοδο του οικισμού
*Ο ναός Ευαγγελισμού της Θεοτόκου

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Αλ Ουάκρα

Η **Αλ Ουάκρα** () είναι η πρωτεύουσα του Δήμου Αλ Ουάκρα στο Κατάρ. Στο ανατολικό άκρο της πόλης είναι οι ακτές του Περσικού Κόλπου, και η πρωτεύουσα του Κατάρ, η Ντόχα, βρίσκεται ακριβώς βόρεια της πόλης. Διοικούνταν από τον Σεΐχη Αμπντουλραχμάν μπιν Τζασσίμ Αλ Θάνι. Αρχικά ήταν ένα μικρό ψαροχώρι στο οποίο γινόταν και αλιεία μαργαριταριών· με τα χρόνια, εξελίχθηκε σε μια μεγάλη κωμόπολη με πληθυσμό άνω των 80.000 κατοίκων και σήμερα θεωρείται ως η δεύτερη μεγαλύτερη πόλη στο Κατάρ.

## Παραπομπές


Κατηγορία:Πόλεις του Κατάρ
Αλ Αΐν

Το **Αλ Αΐν** () είναι πόλη στην ανατολική περιοχή του Εμιράτου του Άμπου Ντάμπι, στα σύνορα των Ηνωμένων Αραβικών Εμιράτων με το Ομάν, δίπλα στην πόλη Αλ Μπουραϊμί. Είναι η μεγαλύτερη πόλη της ενδοχώρας στα Εμιράτα, η τέταρτη μεγαλύτερη πόλη (μετά το Ντουμπάι, το Άμπου Ντάμπι και τη Σάρτζα) και η δεύτερη μεγαλύτερη στο Εμιράτο του Άμπου Ντάμπι. Οι αυτοκινητόδρομοι που συνδέουν το Αλ Αΐν, το Άμπου Ντάμπι και το Ντουμπάι σχηματίζουν ένα γεωγραφικό τρίγωνο στη χώρα, με την κάθε πόλη να απέχει περίπου 130 χιλιόμετρα από τις άλλες δύο.

Με πληθυσμό 766.936 κατοίκους (από το 2017), έχει το υψηλότερο ποσοστό ντόπιων υπηκόων (30,8%) στη χώρα, αν και η πλειοψηφία των κατοίκων του είναι ομογενείς, ιδιαίτερα από την ινδική υποήπειρο. Πολλοί κάτοικοι είναι από το Μπαγκλαντές και το Πακιστάν, και λίγοι Αφγανοί, οι οποίοι είναι συνολικά γύρω στους 23.000 σε ολόκληρα τα Ηνωμένα Αραβικά Εμιράτα και η πλειοψηφία είναι από την αφγανική επαρχία Χοστ.

## Παραπομπές


## Εξωτερικοί σύνδεσμοι
* 
*  

Κατηγορία:Οικισμοί στο Εμιράτο του Αμπού Ντάμπι
Χάσαμπ

Το **Χάσαμπ** (αραβικά: خَصَب) είναι πόλη και η τοπική πρωτεύουσα του Κυβερνείου Μουσάνταμ το οποίο είναι ένας θύλακας του Ομάν που συνορεύει με τα Ηνωμένα Αραβικά Εμιράτα στην άκρη της χερσονήσου Μουσάνταμ από τα Στενά του Ορμούζ. Έχει το παρατσούκλι «Νορβηγία της Αραβίας» λόγω των εκτεταμένων βραχωδών κολπίσκων που μοιάζουν με φιόρδ και των ερημικών ορεινών τοπίων του.

## Παραπομπές


Κατηγορία:Οικισμοί στο Ομάν
Αντιπηκτικό φάρμακο

Το **αντιπηκτικό φάρμακο**, λέγεται και αραιωτικό αίματος, είναι μια χημική ουσία που αποτρέπει ή επιβραδύνει το σχηματισμό θρόμβων αίματος, παρατείνοντας τον χρόνο πήξης. Οι θρόμβοι στις αρτηρίες, στις φλέβες και στην καρδιά μπορεί να προκαλέσουν καρδιακές προσβολές, εγκεφαλικά επεισόδια και θρομβώσεις. Τα αντιπηκτικά λαμβάνονται για να αποφευχθούν ορισμένες παθήσεις της καρδιάς ή των αιμοφόρων αγγείων, όταν υπάρχει κολπική μαρμαρυγή, μετά την αντικατάσταση της καρδιακής βαλβίδας, σε όσους έχουν αυξημένο κίνδυνο θρόμβων αίματος μετά από επέμβαση, και σε συγγενείς καρδιοπάθειες. 

Τα αντιπηκτικά σχετίζονται στενά με τα αντιαιμοπεταλιακά φάρμακα και τα θρομβολυτικά φάρμακα χειραγωγώντας τις διάφορες οδούς πήξης του αίματος. Συγκεκριμένα, τα αντιαιμοπεταλιακά, όπως η ασπιρίνη, εμποδίζουν τα αιμοπετάλια να συσσωρευτούν μεταξύ τους (συσσωμάτωση) για να σχηματίσουν θρόμβους. Τα αντιπηκτικά, όπως η ηπαρίνη ή η βαρφαρίνη, επιβραδύνουν τη διαδικασία της δημιουργίας των θρόμβων μετά τη συσσωμάτωση, αλλά πριν από το σχηματισμό ινώδους και σταθερών συσσωματωμένων προϊόντων των αιμοπεταλίων. Τέλος, τα θρομβολυτικά φάρμακα, όπως η στρεπτοκινάση, χρησιμοποιούνται για τη διάλυση των θρόμβων με την ενεργοποίηση της ινωδόλυσης και τη μετατροπή του πλασμινογόνου σε πλασμίνη που λύει τον θρόμβο. Χρησιμοποιούνται αμέσως μετά το ισχαιμικό εγκεφαλικό επεισόδιο, καρδιακή προσβολή, και πνευμονική εμβολή.

Τα από του στόματος αντιπηκτικά λαμβάνονται σε μορφή χαπιού ή δισκίου, ενώ τα διάφορα ενδοφλέβια αντιπηκτικά παρέχονται στο νοσοκομείο.

## Παραπομπές

Κατηγορία:Αντιπηκτικά
Ντεραλούκ

Το **Ντεραλούκ** (, , ) είναι πόλη και υποδιαμέρισμα στο Κυβερνείο Ντεραλούκ του Ιρακινού Κουρδιστάν. Βρίσκεται στον ποταμό Λύκο και στο διαμέρισμα Αμαντίγια.

Στην πόλη δεσπόζει ο ιερός ναός του Αγίου Γεωργίου.

Το όνομα της πόλης προέρχεται από τη λέξη «ντέιρα» («μοναστήρι/εκκλησία» στα συριακά) και το «Λούκ’α» («Λουκάς» στα συριακά), και έτσι το Ντεραλούκ μεταφράζεται σε «μοναστήρι ή εκκλησία του Αγίου Λουκά».

## Παραπομπές


Κατηγορία:Πόλεις του Ιρακινού Κουρδιστάν
Σωμάτια του Μάισνερ

Τα **απτικά σωμάτια του Μάισνερ** είναι ένας από τους τέσσερις τύπους μηχανικοϋποδοχέων που βρίσκονται κοντά στην ανώτερη επιφάνεια του ανθρώπινου δέρματος. Έχουν τη μορφή νευρικής απόληξης και είναι υπεύθυνοι για την αίσθηση απαλού αγγίγματος, πίεσης και δονήσεων χαμηλής συχνότητας 10 έως 50 Hz. Τα απτικά σωμάτια είναι εξαιρετικά ευαίσθητα στις αλλαγές και τις πιέσεις της επιδερμίδας και προσαρμόζονται γρήγορα στα νέα ερεθίσματα. Συγκεντρώνονται σε διάφορες περιοχές του δέρματος που είναι ευαίσθητες στην ψηλάφηση, όπως τα άκρα των δακτύλων και τα χείλη.

## Εικόνες


Αρχείο:Gray936.png
Αρχείο:Gray940.png


## Δείτε επίσης

## Παραπομπές


Κατηγορία:Νευρικό σύστημα
Κατηγορία:Δέρμα
Τριβίγιλδος

Ο **Τριβίγιλδος** (λατινικά *Tribigildus)* ήταν ένας Οστρογότθος στρατηγός που επαναστάτησε εναντίον του αυτοκράτορα της Ανατολικής Ρωμαίικής αυτοκρατορίας Αρκάδιου κατά τη βασιλεία του οποίου επιτάχυνε τον πολιτικό αναβρασμό.

Ο Τριβίγιλδος αρχικά εμφανίζεται στην ιστορία ως ηγέτης μιας αποικίας Οστρογότθων στην Νακόλεια της Φρυγίας και σαν σύνεργος του Ρωμαίικού κράτους (με το βαθμό του κόμη) σε μια ιστορική περίοδο που οι ομοεθνείς του ζούσαν υπό τους Ούννους. Όταν το έτος 399 ήρθε σε ρήξη με τον αυτοκράτορα άρχισε να λεηλατεί το εσωτερικό της Μικράς Ασίας. Η αναστάτωση που προκλήθηκε στο πληθυσμό και οι φήμες για την ανερχόμενη δύναμη του Τριβιγίλδου ανάγκασαν τον πρωθυπουργό του Αρκάδιου , τον ευνούχο Ευτρόπιο να στείλει εκστρατευτικό σώμα. 

Ο Τριβίγιλδος ο οποίος μέχρι εκείνη τη στιγμή είχε συναντήσει πολλές δυσκολίες στο να αποκρούσει τις πολιτοφυλακές των χωρικών αλλά όταν ήρθαν οι αυτοκρατορικές λεγεώνες που ήταν και αυτοί ως επί το πλείστων "Βάρβαροι" ήταν πολύ εύκολα για αυτόν να τους πάρει με το μέρος του και να εξοντώσει όσους από αυτούς δε βούλονταν να τον ακολουθήσουν.

Αυτό άφησε στον επίσης Γότθο Γαϊνά την στρατιωτική τύχη της Κωνσταντινούπολης , σταλμένος εναντίον του Τριβιγίλδου (με τον οποίο μπορεί να ήταν συγγενείς) περίγραψε την επανάσταση ως ανυπέρβλητη και πως οι διαπραγματεύσεις θα ήταν η μοναδική λύση. Η από κοινού απόφαση τους για την εκτέλεση του Ευτρόπιου μπορεί να συζητήθηκε όταν ο Τριβιγίλδιος συναντήθηκε με τον Γαϊνά. Ο Γαϊνάς συμμάχησε ανοιχτά με τον Τριβιγίλδο ο οποίος σκοτώθηκε κατά τη διάρκεια της εισβολής των ενωμένων Γοτθικών στρατών εναντίον της Κωνσταντινούπολης. 

## Πηγές

* A. Richard Diebold Center for Indo-European Language and Culture 
* Noel Lenski, review of Wolfgang Hagl's *Arcadius Apis Imperator: Synesios von Kyrene und sein Beitrag zum Herrscherideal der Spätantike, Bryn Mawr Classical Review*, 98.3.08 
* Biography of John Chrysostom from Smith's *Greek and Roman Biography and Mythology*
* Gibbon's *Decline and Fall of the Roman Empire*, vol. 3
* Η σελίδα για τη ζωή του Αρκάδιου στο romanemperors.org  
* Το άρθρο της Βικιπαίδειας στα Αγγλικά

## Παραπομπές


## Πηγές

* 

Κατηγορία:Βυζαντινοί επαναστάτες
Κατηγορία:Βυζαντινοί στρατιωτικοί
Κατηγορία:Οστρογότθοι
Αγία Σεμνή Ηρακλείου

Η **Αγία Σεμνή** είναι οικισμός της κοινότητας Αρκαλοχωρίου, του δήμου Μινώα Πεδιάδας, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μονοφατσίου του νομού Ηρακλείου, στο γεωγραφικό διαμέρισμα Κρήτης.

## Γεωγραφία
Η Αγία Σεμνή είναι ημιορεινός οικισμός στο κέντρο σχεδόν του νομού Ηρακλείου. Βρίσκεται νοτιοδυτικά του Αρκαλοχωρίου, σε μέσο σταθμικό υψόμετρο 490. Απέχει περίπου 36 χλμ. Ν.ΝΑ. του Ηρακλείου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Αρκαλοχωρίου του νομού Ηρακλείου. Με το ΦΕΚ 53Α - 11/04/1994 αποσπάστηκε από την κοινότητα Αρκαλοχωρίου και προσαρτήθηκε στον δήμο Αρκαλοχωρίου. Με το ΦΕΚ 87Α - 07/06/2010 αποσπάστηκε από τον δήμο Αρκαλοχωρίου και προσαρτήθηκε στον δήμο Μινώα Πεδιάδας.

## Ιστορικά στοιχεία
Παρόλο που δεν είναι γνωστό πότε ακριβώς ιδρύθηκε ο οικισμός, υπάρχει μνεία  με το όνομα *Agia Semni* σε ενετικό έγγραφο του Φραγκίσκος Μπαρόκιος, που χρονολογείται το 1577. Μεταγενέστερες απογραφές, μας πληροφορούν ότι το χωριό, ήταν επίσης κατοικημένο κατά την περίοδο της Τουρκοκρατίας, ενώ είχε μικτό πληθυσμό χριστιανών και μουσουλμάνων, με τους τελευταίους να αποτελούν τους μοναδικούς κάτοικους του στα τέλη του 19ου αιώνα. Η Αγία Σεμνή υπέστη σοβαρές καταστροφές από βομβαρδισμούς στην περίοδο της Κατοχής.

## Αξιοθέατα
*Το εκκλησάκι της Αγίας Σεμνής (ή Αγίας Βαρβάρας) στον δρόμο προς Αρκαλοχώρι

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Μινώα Πεδιάδας
Κατηγορία:Χωριά της περιφερειακής ενότητας Ηρακλείου
Γεώργιος Β΄ του Τάο

Ο **Γεώργιος Β΄ ο Μέγας**,  *Gurgen ΙΙ Didi* (απεβ. στις 14 Φεβρουαρίου 941) από τον Οίκο των Βαγρατιδών-Ιβηρίας (μετέπειτα Γεωργίας) του κλάδου του Τάο-Κλαρτζέτι και κληρονομικός ηγεμόνας του Tάο με τον τίτλο του *δούκα των δουκών* (eristavt eristavi). Έφερε επίσης τον Βυζαντινό τίτλο του μαγίστρου.

Ήταν γιος του Αδαρνάσης Γ΄ του Τάο. Όταν απεβίωσε ο εκ πατρός θείος του Aσότ ο Ανώριμος το 918 (μεγαλύτερος αδελφός του Αδαρνάσης Γ΄), τον διαδέχθηκε. Τοποθετείται σε περίοπτη θέση στις μεσαιωνικές Γεωργιανές πηγές, έχοντας το επίθετο *ο Μέγας*. Προστάτης των τοπικών μοναστικών κοινοτήτων, ο Γεώργιος Β΄ προήδρευσε στην κατασκευή ενός νέου καθεδρικού ναού στο Χάντζτα.

Ο Γεώργιος Β΄ ήταν ένας δραστήριος ηγεμόνας και συσσώρευσε στα χέρια του μεγάλη δύναμη, κυβερνώντας το Τάο, τμήματα του Kλαρτζέτι και Τζαβαχέτι, καθώς επίσης τα Ατζάρα και Nιγκάλι. Η επέκταση των εδαφών του έγινε σε βάρος των εξαδέλφων και των γειτόνων του. Έτσι, κάπου μεταξύ 923 και 941, απέσπασε το Kλαρτζέτι από τον πεθερό του Aσότ τον Ταχύ, γιο του Βαγράτιος Α΄ του Κλαρτζέτι, δίνοντάς του δύο άλλες περιοχές, το δυτικό τμήμα του Τζαβαχέτι και το Αντζάρα, ως αντάλλαγμα. Περαιτέρω επεδίωξε και στο Σάμσβιλντε που κατείχε η Αρμενία. 

Ο Γεώργιος Β΄ ήταν νυμφευμένος με μία κόρη του 2ου εξαδέλφου του Aσότ του Ταχέως, μέλους του Οίκου των Βαγρατιδών-Ιβηρίας του κλάδου του Kλαρτζέτι. Απέκτησαν μία μοναχοκόρη, που παντρεύτηκε τον Αβασγιανό πρίγκιπα Βαγράτ, γιο του βασιλιά Κωνσταντίνου Γ΄. Με το τέλος του Γεωργίου Β΄ το 941, ο κλάδος των Βαγρατιδών-Ιβηρίας του Τάο-Κλαρτζέτι εξέλιπε και το κράτος του διαιρέθηκε μεταξύ άλλων κλάδων της δυναστείας.  

## Βιβλιογραφικές αναφορές


 
Κατηγορία:Μάγιστροι
Δαυίδ Β΄ του Κλαρτζέτι

Ο **Δαυίδ Β΄**,  David II (απεβ. το 993) ήταν από τον Οίκο των Βαγρατιδών-Γεωργίας (μετέπειτα Γεωργίας) του κλάδου του Τάο-Κλαρτζέτι ήταν πρίγκιπας (ηγεμόνας) του Κλαρτζέτι από το 988 ως το τέλος του.

## Βιογραφία
Ο Δαβίδ Β΄ ήταν γιος του Σουμπάτ Β΄ του Κλαρτζέτι, τον οποίο διαδέχθηκε ως πρίγκιπας του Κλαρτζέτι. Ουσιαστικά τίποτε δεν είναι γνωστό για τη ζωή του. Απεβίωσε χωρίς απογόνους και τον διαδέχθηκε ο ανιψιός του Σουμπάτ Γ΄ του Κλαρτζέτι, γιος του αδελφού του Βαγράτ Β΄ του Κλαρτζέτι.  

## Βιβλιογραφικές αναφορές


Κατηγορία:Δυναστεία των Μπαγκρατιόνι
Ντεμπ Φίσερ

Η **Ντέμπρα Στρόμπελ Φίσερ** (αγγλικά: *Debra "Deb" Strobel Fischer*, 1 Μαρτίου 1951), είναι Αμερικανίδα πολιτικός, που υπηρετεί ως Γερουσιαστής των Ηνωμένων Πολιτειών για την Νεμπράσκα από τον Ιανουάριο του 2013. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως Μέλος του πολιτειακού Νομοθετικού Σώματος της Νεμπράσκα για την 43η περιφέρεια, από τον Ιανουάριο του 2005 έως τον Ιανουάριο του 2013. 

Εξελέγη Γερουσιαστής, στις εκλογές της Γερουσίας των ΗΠΑ το 2012, με ποσοστό 57,8% των ψήφων, έναντι 42,2% του Δημοκρατικού ανθυποψηφίου της. Επανεξελέγη στο αξίωμα, στις εκλογές της Γερουσίας το 2018, όπου έλαβε ποσοστό 57,7%, έναντι 38,7% της Δημοκρατικής ανθυποψήφιάς της.

## Βιογραφία
Η Φίσερ, γεννήθηκε ως **Ντέμπρα Λίνελ Στρόμπελ**, τον Μάρτιο του 1951 στο Λίνκολν της Νεμπράσκα των ΗΠΑ, όπου και μεγάλωσε. Αποφοίτησε από το Λύκειο "Lincoln Southeast High School" το 1968, και το ίδιο έτος εισήχθη στο Πανεπιστήμιο της Νεμπράσκα για να σπουδάσει Παιδαγωγικά. Το 1972, παντρεύτηκε τον συμφοιτητή της Μπρους Φίσερ, τον οποίο απέκτησαν τρία παιδιά. Το 1987, επέστρεψε στο Πανεπιστήμιο, λαμβάνοντας πτυχίο (BS), το 1988.

## Παραπομπές

Κατηγορία:Γερουσιαστές των ΗΠΑ
Κατηγορία:Νεμπράσκα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί εκπαιδευτικοί
Δαυίδ Β΄ της Ιβηρίας

Ο **Δαυίδ Β΄ ο μάγιστρος**,  David II (απεβ. το 937) από τον Οίκο των Βαγρατιδών-Ιβηρίας (μετέπειτα Γεωργίας) του κλάδου του Tάο-Κλαρτζέτι ήταν τιτουλάριος βασιλιάς της Ιβηρίας από το 923 μέχρι το τέλος του.

## Βιογραφία
Ήταν ο μεγαλύτερος γιος και ο τελικός διάδοχος του Aνταρνάσε Δ΄ της Ιβηρίας ως βασιλιά της Ιβηρίας. Η εξουσία του Δαβίδ Β΄ περιοριζόταν στα δουκάτα του Κουέλι - Τζαβαχέτι και το Κάτω Τάο καθώς οι βασικές περιοχές της Εσωτερικής Ιβηρίας (Σίντα Κάρτλι) ήταν υπό τον έλεγχο της Αμπχαζίας. Παρά τον βασιλικό του τίτλο και σε αντίθεση με τον πατέρα του, ο Δαβίδ Β΄ δεν έφερε τον παραδοσιακό υψηλό Βυζαντινό τίτλο του *[[Κουροπαλάτης|κουροπαλάτη]]*, που απονεμήθηκε από τον Αυτοκράτορα στον μικρότερο αδελφό τού Δαυίδ Β΄, Aσότ Β΄. Ως αποτέλεσμα, η επιρροή και το κύρος του Δαβίδ Β΄ επισκιάστηκαν από εκείνα του μικρότερου αδελφού του, Ασότ Β΄. Όπως αποδεικνύεται από το *[[Προς τον ίδιον υιόν Ρωμανόν|Προς τον ίδιον υιόν Ρωμανόν (περί διοικήσεως της Αυτοκρατορίας)]]* του Κωνσταντίνου Ζ΄ των Μακεδόνωνυ, ο Δαβίδ Β΄ είχε μόνο τον τίτλο του μαγίστρου, τον οποίο μοιραζόταν με τον συγγενή του Γεώργιο Β΄ του Τάο. Τόσο ο Γεώργιος Β΄, όσο και ο Δαβίδ Β΄, αντιτάχθηκαν αποφασιστικά στη Βυζαντινή κατάληψη της πόλης των Βαγρατιδών-Ιβηρίας Aρτανούτζι, φέουδου του πεθερού τού Γεωργίου Β¨ Aσότ του Ταχέως. Κατά τη διάρκεια της διαμάχης, ο Δαβίδ Β΄ συνέλαβε ακόμη και τον Βυζαντινό πληρεξούσιο, τον πατρίκιο Κώνσταντα, ο οποίος είχε αποσταλεί για να κάνει τον Γεώργιο *[[Μάγιστρος|μάγιστρο]]* και τον αδελφό του Δαυίδ Β΄, Ασότ *κουροπαλάτη*. 

Ο Δαβίδ Β΄ απεβίωσε άτεκνος και τον διαδέχθηκε ο αδελφός του Σουμπάτ Α΄. 

## Βιβλιογραφικές αναφορές


Κατηγορία:Μάγιστροι
Πεζοτράγουδο

**Πεζοτράγουδο** ονομάζεται ένα μεικτό λογοτεχνικό είδος που κινείται ανάμεσα στον πεζό και τον ποιητικό λόγο. Πρόκειται στην ουσία για ένα σύντομο σε έκταση κείμενο, που ενώ δίνει την εντύπωση του πεζού, μια προσεκτική ανάγνωση φανερώνει ότι έχει συγκεκριμένο ρυθμό και αρμονία, όπως θα συνέβαινε με ένα ποίημα. Σε ό,τι αφορά τη νεοελληνική λογοτεχνία, το πεζοτράγουδο δεν καλλιεργήθηκε ιδιαίτερα: πάντως, γνωστό έργο αυτού του είδους είναι οι Πεζοί ρυθμοί του Ζαχαρία Παπαντωνίου, που δημοσιεύθηκε το 1923. Το πεζοτράγουδο δεν πρέπει να συγχέεται με το πεζόμορφο ποίημα.

## Πηγές
Λεξικό Λογοτεχνικών Όρων (Γυμνασίου-Λυκείου)
Κατηγορία:Ελληνική λογοτεχνία
Δαυίδ Α΄ του Κλαρτζέτι

Ο **Δαβίδ Α΄**,  David I, (απεβ. στις 23 Φεβρουαρίου 943) ήταν Γεωργιανός πρίγκιπας από τον Oίκο των Βαγρατιδών-Ιβηρίας του κλάδου του Tάο-Κλαρτζέτι που κυβέρνησε, με τον τίτλο του *πατρός-κυρίου* (mampali), στην Aντζάρα και στο Nιγκάλι από το 889 και στο Kλαρτζέτι από το 900 έως την παραίτησή του το 943.

## Βιογραφία
Ο Δαβίδ Α΄ ήταν ο μεγαλύτερος γιος του Σουμπάτ Α΄, ιδρυτή της γραμμής Κλαρτζέτι των Βαγκρατιδών. Μετά το τέλος του Σουμπάτ Α΄ το 889, ο μικρότερος αδελφός τού Δαβίδ Α΄, ο Βαγράτ Α΄ έγινε διάδοχος στο Κλαρτζέτι, ενώ οι κτήσεις του Δαβίδ Α΄ περιορίζοντο στις λιγότερο σημαντικές περιοχές της Ατζαρίας και του Νιγκάλι. Με το τέλος του Βαγράτ Α΄ το 900, ο Δαβίδ Α΄ ανέκτησε το Kλαρτζέτι με το βασικό φρούριο και την εμπορική πόλη Aρτανούτζι. Παραιτήθηκε υπέρ του γιου του Σουμπάτ Β΄ και απεβίωσε ως μοναχός το 943.

Ο Δαβίδ Α΄ αναφέρεται από τον Κωνσταντίνο Ζ΄ των Μακεδόνων στο *[[Προς τον ίδιον υιόν Ρωμανόν|Προς τον ίδιον υιόν Ρωμανόν (περί διοικήσεως της Αυτοκρατορίας)]]* που αποδίδει τον τίτλο *πατήρ-κύριος* του Δαυίδ Α΄ στα ελληνικά ως *μάμπαλις* και τον μεταφράζει λανθασμένα ως «πανάγιος».

## Βιβλιογραφικές αναφορές


Κατηγορία:Δυναστεία των Μπαγκρατιόνι
Ασότ Β΄ του Τάο

μικρογραφία|Αριστερό μισό του ανάγλυφου από την Οπίζα στο Kλαρτζέτι, που υποτίθεται ότι απεικονίζει τον Ασότ Β΄ (τώρα εκτίθεται στο Μουσείο Τέχνης της Γεωργίας).

Ο **Ασότ Β΄**,  Ashot II (απεβ. 25 Ιανουαρίου 954 ) από τον Οίκο των Βαγρατιδών-Ιβηρίας (μετέπειτα Γεωργίας) του κλάδου του Τάο-Κλαρτζέτι ήταν πρίγκιπας, με τον Βυζαντινό τίτλο του κουροπαλάτη.

## Βιογραφία
Ο Ασότ Β΄ ήταν ο δεύτερος γιος του Aδαρνάση Δ΄ βασιλιά της Ιβηρίας / Kάρτλι, και νεότερος αδελφός του Δαβίδ Β΄ (κυβ. 923–937). Ο Δαβίδ Β΄ διαδέχθηκε τον Αδαρνάση Α΄ ως τιτουλάριος βασιλιάς της Ιβηρίας, αλλά όχι ως *κουροπαλάτης*. Η τιμητική αυτή διάκριση παραχωρήθηκε από τον Βυζαντινό Αυτοκράτορα στον Ασώτ Β΄. Η αρχική ιδιοκτησία του Ασότ Β΄ ήταν το δουκάτο τού Κάτω Τάο, στο οποίο πρόσθεσε το Άνω Τάο που αποκτήθηκε μετά το τέλος τού συγγενή του Γεωργίου Β΄ του Τάο το 941. Ο Ασώτ Β΄ έλαβε επίσης από τον Αυτοκράτορα, περί το 952, την αρμενική περιοχή Φασιανή.  Χάρη στην κατοχή του τίτλου του *κουροπαλάτη*, ο Aσότ Β΄ συναγωνίστηκε την επιρροή και το κύρος τού μεγαλύτερου αδελφού του Δαβίδ Β΄ βασιλιά της Ιβηρίας. 

Κατά τη διάρκεια της θητείας του Aσότ Β΄, ο Γκιόργκι Μερχούλε συνέταξε τον Βίο του Αγίου *[[Γκριγκόλ Χαντζτέλι]]*. Ο Ασότ Β¨ υποστήριξε ενεργά την ανάπτυξη του μοναχισμού στο Tάο-Κλαρτζέτι και ανοικοδόμησε την κύρια εκκλησία του μοναστηριού στην Oπίζα. Ο Ασότ Β΄ απεβίωσε χωρίς απογόνους και τα εδάφη και οι τίτλοι του πέρασαν στον αδελφό του, βασιλιά Σουμπάτ Α΄.  Το 954, έτος του τέλους του Aσότ Β΄, που αναφέρεται από τον μεσαιωνικό χρονικογράφο Σουμπάτ Νταβίτις Ντζε, επιβεβαιώθηκε από μία Γεωργιανή επιγραφή, που βρέθηκε στο ιστορικό χωριό Mερενέσι στη σημερινή περιοχή Σενκάϋα στην Τουρκία το 2017. 

Σύμφωνα με τον ιστορικό τέχνης Βάχτανγκ Ντζομπάντζε, το ανάγλυφο από την Oπίζα που μεταφέρθηκε στη Γεωργία στο τέλος του Α' Παγκοσμίου Πολέμου και το οποίο εκτίθεται τώρα στο Κρατικό Μουσείο Καλών Τεχνών στην Τιφλίδα, δεν αποδίδει τον Aσότ Α΄ (απεβ. 830) και τον Βιβλικό βασιλιά Δαβίδ, όπως έχει υποτεθεί μερικές φορές, αλλά τους ανακαινιστές του μοναστηριού του 10ου αι.,  Aσότ Β΄ και Δαβίδ Β΄.

## Βιβλιογραφικές αναφορές


Κατηγορία:Κουροπαλάτες
Αδαρνάσης Ε΄ του Τάο

Ο **Αδαρνάσης Ε΄**, μερικές φορές αριθμείται ως Β΄ ή Δ΄  Adarnase V (απεβ. το 961) από τον Οίκο των Βαγρατιδών-Ιβηρίας (μετέπειτα Γεωργίας) του κλάδου του Τάο-Κλαρτζέτι και κληρονομικός ηγεμόνας του Άνω Τάο με τους Βυζαντινούς τίτλους του μαγίστρου (945) και του κουροπαλάτη (958).

## Βιογραφία
Το όνομα Αδαρνάσης προέρχεται από το Μεσοπερσικό *Ādurnarsēh*, με το δεύτερο συστατικό της λέξης (*Nase*) να είναι η Γεωργιανή απόδοση του Μεσοπερσικού ονόματος *Narseh*, το οποίο τελικά προέρχεται από το Aβαστικό *nairyō.saŋya-*.  Το Μεσοπερσικό όνομα *Narseh* υπάρχει και στα Γεωργιανά ως *Nerse*.  Το όνομα *Ādurnarsēh* εμφανίζεται στην Αρμενική γλώσσα ως *Atrnerseh*. 

Ο Αδαρνάσης Ε΄ ήταν γιος του μαγίστρου Βαγράτιος Α΄ του Τάο και τον διαδέχθηκε ως δούκας του Tάο το 945. Ο Αδαρνάσης Ε΄, και κυρίως ο γιος του Δαυίδ Γ΄ του Τάο, επωφελήθηκαν από την αδυναμία των εξαδέλφων τους, του Οίκου των Βαγκρατιδών-Ιβηρίας του κλάδου Καρτλία, για να επιβεβαιώσουν την επιρροή και το κύρος τους στην περιοχή.

## Οικογένεια
Ο Αδαρνάσης Ε΄ ήταν πιθανώς νυμφευμένος με μία κόρη του Δαυίδ Α΄ του Κλαρτζέτι, μέλους του κλάδου Κλαρτζέτι των Βαγκρατιδών-Ιβηρίας. Είχαν δύο γιους: τον 
* Δαβίδ Γ΄ και τον 
* Βαγράτ Β΄, που τον ανάγκασαν να παραιτηθεί και να αποσυρθεί σε μοναστήρι.

## Βιβλιογραφικές αναφορές


 
Κατηγορία:Κουροπαλάτες
Κατηγορία:Μάγιστροι
Αδαρνάσης Γ΄ του Τάο

O **Αδαρνάσης Γ΄**  Adarnase III (απεβ. 896) από τον Οίκο των Βαγρατιδών-Ιβηρίας (μετέπειτα Γεωργίας) του κλάδου του Tάο-Κλαρτζέτι ήταν πρίγκιπας κληρονομικός ηγεμόνας του Tάο με τον τίτλο του δούκα των δουκών (eristavt eristavi).

## Βιογραφία
Το όνομα Αδαρνάσης προέρχεται από τo Μεσοπερσικό *Ādurnarsēh*, με το δεύτερο συστατικό της λέξης (*Nase*) να είναι η γεωργιανή βεβαίωση του Μεσοπερσικού ονόματος *Narseh*, το οποίο τελικά προέρχεται από το Aβεστικό *nairyō.saŋya-*.  Το Μεσοπερσικό όνομα *Narseh* υπάρχει και στα γεωργιανά ως *Nerse*. Το όνομα *Ādurnarsēh* εμφανίζεται στην Αρμενική γλώσσα ως *Atrnerseh*.

Ο Aδαρνάσης Γ΄ ήταν ο μεγαλύτερος γιος του Γεωργίου Α΄ του Τάο, μετά το τέλος του οποίου σε μία δυναστική διαμάχη, τον διαδέχθηκε το 891. Η θητεία του Aδαρνάση Γ΄ ήταν βραχύβια: απεβίωσε έξι χρόνια μετά την άνοδό του, αφήνοντας πίσω του δύο γιους.

## Οικογένεια
Είχε τέκνα:
* Δαβίδ, ο μεγαλύτερος γιος του Aδαρνάση Γ΄, είχε επίσης τον τίτλο του *eristavt-eristavi*. Πρέπει να ήταν πολύ νέος, όταν απεβίωσε ο πατέρας του, και είναι αμφίβολο αν κυβέρνησε ποτέ. Ο ίδιος απεβίωσε το 908 και δεν άφησε κανέναν γιο.
* Γεώργιος Β΄ ο Μέγας, δούκας του Τάο.
* Ντίναρ, προσηλυτίστρια βασίλισσα του Χερέτι.

## Βιβλιογραφικές αναφορές


Κατηγορία:Δυναστεία των Μπαγκρατιόνι
Αδαρνάσης Δ΄ του Κλαρτζέτι

Ο **Aδαρνάσης Β΄**,  Adarnase II (απεβ. το 945) από τον Οίκο των Βαγρατιδών-Ιβηρίας του κλάδου του Tάο-Κλαρτζέτι  ήταν πρίγκιπας της Ιβηρίας (μετέπειτα Γεωργίας).

## Βιογραφία
Ήταν ο μεγαλύτερος γιος του πρίγκιπα Βαγράτιος Α΄ του Κλαρτζέτι.

Ο Aδαρνάσης Β΄ έλαβε τον τίτλο του κουροπαλάτη από τον Αυτοκράτορα Λέοντα ΣΤ΄ των Μακεδόνων. 

Ο Αδαρνάσης Β΄ έγινε μοναχός και άλλαξε το όνομά του σε Βασίλειος. 

## Βιβλιογραφικές αναφορές


 
Κατηγορία:Κουροπαλάτες
Ανταρνάσε (αποσαφήνιση)

## Βασιλείς της Ιβηρίας
* Αδαρνάσης Α΄ της Ιβηρίας των Χοσροϊδών
* Αδαρνάσης Β΄ της Ιβηρίας των Χοσροϊδών
* Αδαρνάσης Γ΄ της Ιβηρίας των Ναρσιδών
* Αδαρνάσης Δ΄ της Ιβηρίας των Βαγρατιδών-Ιβηρίας

## βασιλείς του Τάο-Κλαρτζέτι
* Αδαρνάσης Α΄ του Τάο-Κλαρτζέτι
* Αδαρνάσης Β΄ του Τάο-Κλαρτζέτι
* Αδαρνάσης Γ΄ του Τάο
* Αδαρνάσης Δ΄ του Κλαρτζέτι
* Αδαρνάσης Ε΄ του Τάο

## Λοιποί
* Αδαρνάσης της Καρτλίας (πρίγκιπας)
* Ανταρνάσε της Αμπχαζίας
Μπωσολέιγ

Το **Μπωσολέιγ** (γαλλικά: Beausoleil· οξιτανικά: Bèusoleu· κυρ. 'Όμορφος Ήλιος') είναι κοινότητα στο νομό Αλπ-Μαριτίμ στην περιοχή Προβηγκία-Άλπεις-Κυανή Ακτή στη νότια Γαλλία. Συνορεύει με το Πριγκιπάτο του Μονακό στα βόρεια. Η κοινότητα του Μποσολέιγ ιδρύθηκε το 1904· θα ονομαζόταν Μοντ-Κάρλο Σουπεριούρ (γαλλικά: Monte-Carlo Supérieur· κυρ. 'Άνω Μόντε Κάρλο') για κάποιο χρονικό διάστημα, αλλά η ιδέα εγκαταλείφθηκε μετά από διαμαρτυρίες από τις μονεγασκικές αρχές. Το 2017 είχε πληθυσμό 13.607 κατοίκους.

## Παραπομπές


Κατηγορία:Κοινότητες της Γαλλίας
Αποδυνάμωση δικαιώματος

Στο Αστικό Δίκαιο, **αποδυνάμωση δικαιώματος** καλείται η ατονία ή η ανάλωση του δικαιώματος εξαιτίας αδράνειας του δικαιούχου και συνδρομής περιστατικών, τα οποία αναβιβάζονται στη συμπεριφορά του δικαιούχου και τα οποία δημιούργησαν στον υπόχρεο τη γνώμη ότι ο δικαιούχος δεν πρόκειται πια να ασκήσει το δικαίωμά του.

## Ετυμολογία
Η έννοια της αποδυνάμωσης διαμορφώθηκε στη Γερμανία (*Verwirkung*) και χρησιμοποιήθηκε πρώτα από την επιστήμη και εν συνεχεία από τη νομολογία. Ο όρος *Verwirkung* αποδόθηκε στην αρχή με τους όρους «*ατονία*», «*ανάλωσις*», «*έκπτωσις*», «*αδράνεια*». Τελικά, επικράτησε ο όρος «*αποδυνάμωσις*».

## Πηγές
*Πάπυρος Λαρούς Μπριτάνικα, τόμος 10, σελίδα 166*. Πάπυρος Λαρούς Μπριτάνικα.
Κατηγορία:Αστικό Δίκαιο
Αποφυγή (βιολογία)

**Αποφυγή** ονομάζεται κάθε τύπος συμπεριφοράς των οργανισμών, η οποία προκαλείται από αντίξοα ερεθίσματα. Η άποψη  ότι κατά τη συμπεριφορά  αποφυγής δραστηριοποιείται ένας και μοναδικός νευρικός μηχανισμός δεν είναι παρά μια υπόθεση. Όμοια φαινόμενα αποφυγής μπορούν να προέρχονται από διαφορετικούς  υποθάλποντες φυσιολογικούς μηχανισμούς.

## Πηγές
*Πάπυρος Λαρούς Μπριτάνικα, τόμος 10, σελίδα 255*. Πάπυρος Λαρούς Μπριτάνικα.
Κατηγορία:Βιολογία
Κατηγορία:Βιολογικοί όροι
Ντέρικ Χάμιλτον (καλαθοσφαιριστής)

Ο **Ντέρικ Λαμόντ Χάμιλτον** (γεννήθηκε στις 20 Μαΐου 1966) είναι πρώην επαγγελματίας καλαθοσφαιριστής . Με ύψος 2,01 μέτρων και αγωνιζόμενος στην θέση του σμολ φόργουορντ και γεννημένος στο Μομπάιλ, στην Αλαμπάμα, ο Χάμιλτον ήταν ένα κολεγιακό αστέρι στο Πανεπιστήμιο του Νότιου Μισισιπή, με την ομάδα των Σάουθερν Μις Γκόλντεν Ιγκλς στα τέλη της δεκαετίας του 1980. Επιλέχτηκε από τους Νιου Τζέρσεϊ Νετς με τη 2η επιλογή στον 3ο γύρο (52ος συνολικά) του ντραφτ του ΝΒΑ το 1988, αλλά δεν υπέγραψε συμβόλαιο.

## Επαγγελματική σταδιοδρομία
Παρά την αποτυχία του να μπει στο ΝΒΑ, ο Χάμιλτον είχε μία επιτυχημένη και μακρά σταδιοδρομία στο εξωτερικό.  Έκανε μία αξιόλογη πορεία στο ελληνικό πρωτάθλημα παίζοντας σε Σπόρτινγκ, ΑΕΚ, Απόλλωνα Πατρών και Ηράκλειο . Έπαιξε επίσης στη δεύτερη κατηγορία της Ισπανίας, με την Προεξίνκα ΚΜ Καρταχένα για δύο χρόνια και στο Ισραηλινό Πρωτάθηλμα με τη Χάποελ Ιερουσαλήμ, όπου του δόθηκε το προσωνύμιο "Η Κόλλα", λόγω της τεράστιας συνεισφοράς του στη χημεία της ομάδας.

Πριν από αυτό, έπαιξε επίσης με τους ισραηλινούς συλλόγους Χάποελ Χολόν και Χάποελ Εϊλάτ . Έπαιξε στο τέλος της σταδιοδρομίας του στην Ευρώπη στο Ρωσικό Πρωτάθλημα με την Ντιναμό Μόσχας . 

Ο Χάμιλτον είναι ξάδεφος του πρώην καλαθοσφαιριστή του Ντιουκ , Αντόνιο Λανγκ, ο οποίος κέρδισε 2 τίτλους NCAA και είχε θητείες στο NBA, το CBA και στο εξωτερικό πριν ξεκινήσει την προπονητική και είναι ο μεγαλύτερος αδερφός του Άντζελο Χάμιλτον, ο οποίος οδήγησε το Πολιτειακό Κολέγιο του Κόνορς στον Εθνικό τίτλο του NJCAA το 1990 και αργότερα έπαιξε στο Πανεπιστήμιο της Οκλαχόμα πριν ξεκινήσει θητεία στο εξωτερικό και στο Continental Basketball Association .   Ο γιος του Χάμιλτον, Κάιλ Χάμιλτον, παίζει αμερικανικό ποδόσφαιρο για το Πανεπιστήμιο του Νοτρ Νταμ .

## Βιβλιογραφικές αναφορές


## Εξωτερικοί σύνδεσμοι

* Προφίλ Euroleague.net
* Προφίλ FIBA Ευρώπης 
* Προφίλ ΝΒΑ
* Προφίλ Ιταλικού Πρωταθλήματος  (στα Ιταλικά)
* Προφίλ Ισραηλινού Πρωταθλήματος
* Προφίλ Ελληνικού Πρωταθλήματος

Κατηγορία:Καλαθοσφαιριστές Σπόρτιγκ
Κατηγορία:Σμολ φόργουορντ
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Χαποέλ Τελ Αβίβ Μ.Κ.
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Χάποελ Ολόν
Κατηγορία:Καλαθοσφαιριστές Χαπόελ Εϊλάτ ΜΚ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Ντιναμό Μόσχας
Κατηγορία:Καλαθοσφαιριστές Απόλλωνα Πατρών
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Κατηγορία:Σελίδες με μη επιθεωρημένες μεταφράσεις
Λαρούγκ Γκαρ

Το **Λαρούγκ Γκαρ** (θιβετιανά: བླ་རུང་སྒར་) είναι χωριό στην κοιλάδα Λαρούγκ και κοινότητα η οποία ανήκει στην κομητεία Σέρταρ της Αυτόνομης Θιβετιανής Περιφέρειας Γκάρζε, στη Σιτσουάν της Κίνας. Το Λαρούγκ Γκαρ θεωρούνταν το μεγαλύτερο βουδιστικό μοναστικό κέντρο μέχρι που άρχισαν εκ νέου οι κατεδαφίσεις από την κινεζική κυβέρνηση τον Ιούλιο του 2016.

## Βουδιστικό Ινστιτούτο
Το Λαρούγκ Γκαρ είναι ο τόπος στον ο οποίο ο Τζίγκμε Φούντσοκ ίδρυσε το 1980 το Βουδιστικό Ινστιτούτο της Λαρούγκ Γκαρ, του οποίου ο πληθυσμός έφτανε τα 10.000 άτομα τον Ιούνιο 2016.

## Παραπομπές


Κατηγορία:Σιτσουάν
Μπιάουκα (Ντουνάγιετς)

Ο **Μπιάουκα** (πολωνικά: *Białka*) είναι ορεινός ποταμός που διασχίζει τη νότια Πολωνία. Είναι παραπόταμος του ποταμού Ντουνάγιετς. Ο Μπιάουκα έχει μήκος μόλις 40 περίπου χιλιόμετρα, μέρος του οποίου αποτελεί τα σύνορα με τη Σλοβακία. Η πηγή του ποταμού βρίσκεται στα Υψηλά Τάτρα.

Οι πόλεις που βρίσκονται πάνω ή κοντά στον ποταμό Μπιάουκα περιλαμβάνουν τις: Γιούργκουφ, Μπιάουκα Τατσάνσκα, Τριπς, Κρεμπάχι, Ντέμπνο και Φρίντμαν.

## Παραπομπές


Κατηγορία:Παραπόταμοι του Ντουνάγιετς
Κατηγορία:Ποταμοί της Πολωνίας
Κατηγορία:Σύνορα Πολωνίας-Σλοβακίας
Μπζούρα

Ο **Μπζούρα** (πολωνικά: *Bzura*) είναι ποταμός στην κεντρική Πολωνία. Είναι παραπόταμος του Βιστούλα (στο Βισόγκρουντ) και έχει μήκος 173 χιλιόμετρα και έκταση λεκάνης 7.764 χλμ2. Ήταν αξιοσημείωτος κατά τη διάρκεια του Β΄ Παγκοσμίου Πολέμου, καθώς οι πολωνικές δυνάμεις έκαναν μεγάλη αντίσταση ενάντια στη Βέρμαχτ σε μια προσπάθεια να σταματήσουν τη γερμανική προέλαση στη Βαρσοβία (Μάχη του Μπζούρα).

## Πόλεις

* Αλεκσάντρουφ Γούτσκι
* Βισόγκρουντ
* Γουεντσίτσα
* Γουόβιτς
* Ζγκιες
* Μπρόχουφ
* Οζόρκουφ
* Σοχάτσεφ

## Δείτε επίσης
* Μάχη του Μπζούρα

## Παραπομπές


## Εξωτερικοί σύνδεσμοι
* 

Κατηγορία:Παραπόταμοι του Βιστούλα
Κατηγορία:Ποταμοί της Πολωνίας
Κατηγορία:Ποταμοί στο Λοτζ
Παναγιώτης Σπυρόπουλος (πολιτικός)

Ο **Παναγιώτης Σπυρόπουλος** (Προβατάς Σερρών, 1966) είναι Έλληνας δικηγόρος και πολιτικός, Αναπληρωτής Περιφερειάρχης Κεντρικής Μακεδονίας από το 2024, δεύτερος στην σειρά κατάταξης αναπλήρωσης πίσω από τον Κωνσταντίνο Γιουτίκα και προηγούμενος στην σειρά εκ της Σοφίας Μαυρίδου αλλά και Αντιπεριφερειάρχης Σερρών από τις 3 Σεπτεμβρίου, 2019. Προηγουμένως, διετέλεσε Πρόεδρος του Περιφερειακού Συμβουλίου της Περιφέρειας Κεντρικής Μακεδονίας (2017-19) όντας ο πρώτος εκτός της Περιφερειακής Ενότητας Θεσσαλονίκης, εκλεγόμενος περιφερειακός σύμβουλος στην εκλογική περιφέρεια Σερρών από το 2014.

## Βιογραφικό

Γεννήθηκε στον Προβατά Σερρών και αποφοίτησε από τη νομική σχολή του Δημοκριτείου Πανεπιστημίου Θράκης, ενώ ασκεί τη δικηγορία από το 1996. Από το 2002 ως το 2005 ήταν μέλος του διοικητικού συμβουλίου του Δικηγορικού Συλλόγου Σερρών, όπου επανεξελέγη στις αρχαιρεσίες του 2014. Από το 2006 μέχρι σήμερα έχει εκλεγεί τρεις φορές πρόεδρος του δ.σ. του Λογαριασμού Ενίσχυσης και Αλληλοβοήθειας των Δικηγόρων Σερρών (Λ.Ε.Α.Δ.Σ.), ενώ σήμερα είναι Γενικός Γραμματέας του Διοικητικού Συμβουλίου.

Εκλέχθηκε Περιφερειακός Σύμβουλος στις τελευταίες περιφερειακές εκλογές και συμμετείχε σε διαφόρους πολιτιστικούς και αθλητικούς συλλόγους της πόλης των Σερρών (Εύξεινος Λέσχη Σερρών, Σύλλογος Πελοποννησίων Ν. Σερρών, Αθλητικός Σύλλογος Ποντίων και στον Σερραϊκό Όμιλο Αντισφαίρισης ως Πρόεδρος).

Είναι στέλεχος της Σούπερ Λιγκ Ελλάδος, μέλος της Νέας Δημοκρατίας από το 1981 με συνεχή παρουσία στις κομματικές οργανώσεις (ΜΑΚΚΙ, ΟΝΝΕΔ, ΔΑΠ), ενώ διετέλεσε Συντονιστής Εσωτερικών, Δικαιοσύνης και Δημόσιας Τάξης του Κόμματος από το έτος 2004 έως το 2009. Στις Περιφερειακές Εκλογές του 2010 ήταν υποψήφιος Περιφερειακός Σύμβουλος στην Περιφερειακή Ενότητα Σερρών με τον συνδυασμό με επικεφαλής τον Παναγιώτη Ψωμιάδη και έλαβε 9.500 ψήφους ως νέος υποψήφιος, ενώ στην πόλη των Σερρών ήρθε πρώτος στην προτίμηση των ψηφοφόρων.

Στις Περιφερειακές Εκλογές του 2014 εξελέγη Περιφερειακός Σύμβουλος με την Παράταξη «ΑΛΛΗΛΕΓΓΥΗ» του Απόστολου Τζιτζικώστα και στις 5 Μαρτίου 2017 με ευρύτατη αποδοχή Πρόεδρος του Περιφερειακού Συμβουλίου της Περιφέρειας Κεντρικής Μακεδονίας, ο πρώτος εκτός περιφερειακής ενότητας Θεσσαλονίκης που καταλαμβάνει αυτήν την θέση, ενώ επανεξελέγη με την ίδια παράταξη στις εκλογές του Μαΐου του 2019 και του Οκτωβρίου του 2023.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Αντιπεριφερειάρχες Σερρών
Κατηγορία:Περιφερειακοί Σύμβουλοι Σερρών
Ασώτιος του Αρτάνι

Ο **Ασότ ο Ανώριμος**, γεωργιανά: აშოტ I კუხი Ashot Kukhi (απεβ. 918) από τον Οίκο των Βαγρατιδών-Ιβηρίας του κλάδου του Τάο-Κλαρτζέτι ήταν πρίγκιπας της Ιβηρίας (μετέπειτα Γεωργίας) και κληρονομικός κυβερνήτης του Τάο με τον τίτλο του *δούκα των δουκών* (eristavt-eristavi), Το παρωνύμιο Κούχι σημαίνει *Ανώριμος*. 

## Βιογραφία
Ήταν ο νεότερος γιος του Γεώργιος Α΄ του Τάο. Μετά το τέλος του μεγαλύτερου αδελφού του Aδαρνάση Γ΄ το 896, πιθανότατα παρενέβη και συγκυβέρνησε με τον ανιψιό του Δαβίδ, που ήταν ακόμη ανήλικος εκείνη την εποχή. Όταν ο Δαβίδ απεβίωσε το 908, ο Ασότ έγινε μοναδικός ηγεμόνας και παρέμεινε μέχρι το τέλος του το 918. 

Τα *Γεωργιανά χρονικά* του Kάρτλις Τσχοβρέμπα και οι βίοι αγίων της τότε εποχής, όπως ο *Βίος του Γκριγκόλ Χαντζτέλι* από τον Γκιόργκι Μεχούλε, αποδεικνύουν ότι ο Aσότ ήταν ένθερμος υποστηρικτής του μοναχισμού και των πολιτιστικών έργων στο Tάο-Κλαρτζέτι. Επιχορήγησε την κατασκευή ενός καθεδρικού ναού στο Tμπέτι στο Σαβσέτι (τώρα Σεβισλί της Τουρκίας) και τοποθέτησε ως πρώτο επίσκοπό του τον Στεπάνε Μτμπεβάρι, στον οποίο ο Aσότ ανέθεσε το αγιολογικό μυθιστόρημα *Mαρτυρολόγιο του [[Γκόμπρον|Mίκελ-Γκόμπρον]]*. Ένα άγαλμα που υποτίθεται ότι δείχνει τον Aσότ Κούχι, το οποίο απομακρύνθηκε από το Tμπέτι προς το τέλος του Α' Παγκοσμίου Πολέμου, εκτίθεται τώρα στο Μουσείο Τέχνης της Γεωργίας στην Τιφλίδα. 

## Βιβλιογραφικές αναφορές


 
Κατηγορία:Γεωργιανοί του 10ου αιώνα
Ασότ ο Ταχύς

Ο **Ασότ ο Εύστροφος**,  **Ashot Kiskas** (απεβ. το 939) από τον Οίκο των Βαγρατιδών-Ιβηρίας ου κλάδου του Ταο-Κλαρτζέτι ήταν πρίγκιπας της Ιβηρίας (μετέπειτα Γεωργίας).

## Βιογραφία
Ο Ασότ ήταν γιος του Βαγράτιος Α΄ του Κλαρτζέτι. Ήταν νυμφευμένος με την αδελφή του Γεωργίου Β΄ της Αμπχαζίας. Με αυτήν απέκτησε μία κόρη, που παντρεύτηκε τον Γεώργιο Β΄ του Τάο. Ο Ασότ είχε στην κατοχή του τη σημαντική, οχυρωμένη πόλη Αρτανούτζι, την οποία πιθανότατα κληρονόμησε από τον μεγαλύτερο αδελφό του Γεώργιο Α΄ του Κλαρτζέτι. Σύμφωνα με το *[[Προς τον ίδιον υιόν Ρωμανόν|Προς τον ίδιον υιόν Ρωμανόν (περί διοικήσεως της Αυτοκρατορίας)]] του* Κωνσταντίνου Ζ΄ των Μακεδόνων, ο Aσότ είχε κακές σχέσεις με τον γαμπρό του Γεώργιο Β΄ του Tάο, ο οποίος ήταν αποφασισμένος να πάρει το Aρτανούτζι ως δικό του. Ο Ασότ προσφέρθηκε να παραδώσει την πόλη στους Βυζαντινούς με αντάλλαγμα την προστασία τους από τον Γεώργιο Β΄. Ο Βυζαντινός πληρεξούσιος *[[Πατρίκιοι|πατρίκιος]]* Κώνστας εκπλήρωσε την αποστολή του: επικύρωσε τον Γεώργιο Β΄ του Τάο ως *[[Μάγιστρος|μάγιστρο]]* και προχώρησε στην κατάληψη του Αρτανούτζι με τον στρατό από το θέμα Χαλδίας. Όμως οι Γεωργιανοί πρίγκιπες, ανταγωνιζόμενοι τον Ασότ, διαμαρτυρήθηκαν και απείλησαν να πάνε στους Άραβες, αν δεν αποκατασταθεί. Ο Αυτοκράτορας Ρωμανός Α΄ Λεκαπηνός χρειάστηκε να αποκηρύξει την ενέργεια του Κώνστα, για να τους ειρηνεύσει. Έτσι ο Ασότ ο Ταχύς έλαβε πίσω το Αρτανούτζι, αλλά ο Γεώργιος Β΄ σύντομα κατέλαβε την πόλη και έδωσε στον πεθερό του λίγη γη ως αποζημίωση, την οποία επίσης προσάρτησε αργότερα.

Ο Ασότ απεβίωσε το 939 ως πρόσφυγας στην Αυλή του κουνιάδου του Γεωργίου Β΄ της Αμπχαζίας (Αβασγίας).

## Βιβλιογραφικές αναφορές


Κατηγορία:Δυναστεία των Μπαγκρατιόνι
Γεώργιος Α΄ του Κλαρτζέτι

Ο **Γεώργιος Α΄** ( *Gurgen*, απεβίωσε το 923) από τον Οίκο των Βαγρατιδών-Ιβηρίας του κλάδου του Tάο-Κλαρτζέτι ήταν πρίγκιπας της Ιβηρίας (μετέπειτα Γεωργίας).

## Βιογραφία
Ήταν γιος του πρίγκιπα Βαγράτιος Α΄ του Κλαρτζέτι. Έγινε ο άμεσος διάδοχός του, αλλά πρέπει να ήταν ένας μάλλον ασήμαντος ηγεμόνας, αφού δεν είχε επίσημο τίτλο. Είχε έναν υστερότοκο γιο, που ονομαζόταν επίσης Γεώργιος, ο οποίος απεβίωσε το 968.

## Βιβλιογραφικές αναφορές


Κατηγορία:Δυναστεία των Μπαγκρατιόνι
Ασότ ο Όμορφος

Ο **Ασότ ο Όμορφος**,  από τον Οίκο των Βαγρατιδών-Ιβηρίας του κλάδου του Τάο-Κλαρτζέτι ήταν πρίγκιπας της Γεωργίας.

## Βιογραφία
Ήταν γιος του Αφδαρνάση Β΄ του Τάο-Κλαρτζέτι.

Αδέλφια του ήταν ο Γεώργιος Α΄ του Τάο και ο Σουμπάτ Α΄ του Κλαρτζέτι, οι οποίοι μοιράστηκαν τις πατρικές κτήσεις και ο καθένας τους έγινε ιδρυτής κλάδου. Ο κλάδος του Κλατζέτι διήρκησε περισσότερο από αυτόν του Τάο.

Απεβίωσε το 867.

## Βιβλιογραφικές αναφορές

 

Κατηγορία:Δυναστεία των Μπαγκρατιόνι